# Acehin itsenäisyysliike

### Wikipedia

Acehin itsenäisyysliike (Gerakan Aceh Merdeka, GAM) perustettiin 1976 ja käynnisti sissisodan Indonesian hallintoa vastaan. Vuonna Indonesian hallitus 1989 julisti Acehin sotilasoperaatioalueeksi ja käynnisti laajan kampanjan separatistiliikkeen kukistamiseksi. Suharton hallinnon kaaduttua 1998 sotatila lakkautettin ja toukokuussa 2000 solmittiin ensimmäinen tulitauko GAMin ja Indonesian välillä. Rauhanprosessi on kuitenkin kariutunut ja toukokuussa 2003 Indonesian armeija käynnisti uuden suurkampanjan GAMia vastaan.

Acehissa toimii noin 55 000 indonesialaista sotilasta ja puolisotilaallisten poliisijoukojen jäsentä. GAMiin arvoidaan kuuluvan noin 5000 aseistettua taistelijaa.

Indonesian armeija on syyllistynyt murhiin, kidutukseen ja muihin ihmisoikeusrikkomuksiin Acehissa sekä vuosina 1989-2000 että uusimman sotilaallisen kampanjan aikana. Ihmisoikeusjärjestöt ovat kritisoineet myös GAMin taistelijoita ihmisoikeusloukkauksista.

## [muokkaa] Acehin itsenäisyysliike ja Exxon Mobil

Acehin itsenäisyysliike korostaa sitä, että Indonesian keskushallinto hyödyntää Acehin öljy- ja kaasuvaroja palauttamatta siitä kohtuullista osaa paikallisille. Tämä on johtanut vuodesta 1977 jatkuneen aseellisen konfliktin aikana myös siihen, että itsenäisyysliike on hyökännyt suoraan Exxon Mobilin henkilökuntaa ja laitoksia vastaan.

Toisaalta Exxon Mobil on tukenut Indonesian hallitusta sen järjestäessä yleistä järjestystä ja turvallisuutta Acehissa, mikä on tulkittu itsenäisyysliikkeen puolelta osallistukseksi Indonesian poliittiseen päätöksentekoon Acehia koskien.

Acehin itsenäisyysliikkeen tarkoituksena on vaikeuttaa maakaasun ja öljyn hyödyntämistä siinä määrin, että Exxon Mobilin ja sen Indonesian valtion kanssa perustaman yhteisyrityksen toiminta Acehissa vaikeutuu.

Indonesiassa toimii tytäryhtiö Exxon Mobil Indonesia, jonka Exxon Mobil omistaa täysin. Indonesian valtion öljy- ja kaasuyhtiö Pertamina omistaa 55%, Exxon Mobil 35% ja Japan Indonesia LNG Company Ltd. 10% Pt Arunista, mikä ylläpitää itsenäisyysliikkeen suoran toiminnan kohteeksi joutunutta maakaasun nesteyttämislaitosta Arunissa.

2001 Exxon Mobil haastettiin oikeuteen Indonesian armeijan ja muiden viranomaisten epäiltyjen ihmisoikeusloukkauksien tukemisesta taloudellisesti.

| Tämä Kaakkois-Aasiaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/c/e/Acehin_itsen%C3%A4isyysliike.html

Luokka: Kaakkois-Aasia-tyngät

##### Views

- Artikkeli
- Keskustelu
- Nykyinen versio

##### Etsi